NINA Brage: Vurdering av Håøya i Frogn i Akershus som lokalitet for klippeblåvinge Scolitantides orion
Toggle navigation
norsk
English
norsk
norsk
English
Logg inn
Toggle navigation
Vis innførsel
Hjem
Norsk institutt for naturforskning
NINA Rapport/NINA Report
Vis innførsel
Hjem
Norsk institutt for naturforskning
NINA Rapport/NINA Report
Vis innførsel
JavaScript is disabled for your browser. Some features of this site may not work without it.
Vurdering av Håøya i Frogn i Akershus som lokalitet for klippeblåvinge Scolitantides orion
Endrestøl, Anders
Research report
Åpne
Rapport (2.823Mb)
Permanent lenke
http://hdl.handle.net/11250/2635275
Utgivelsesdato
2013
Metadata
Vis full innførsel
Samlinger
NINA Rapport/NINA Report [2058]
Sammendrag
Endrestøl, A. 2013. Vurdering av Håøya i Frogn i Akershus som lokalitet for klippeblåvinge Scolitantides orion. NINA Rapport 935. Norsk institutt for naturforskning
Klippeblåvinge Scolitantides orion (Pallas, 1771) ble varig vernet etter endring i forskrift om truede arter fastsatt av Miljøverndepartementet 6. februar 2008 (Norsk Lovtidend 2008). I oktober 2010 ble et faglig grunnlag for en handlingsplan for klippeblåvinge publisert (Endrestøl 2010), og 18. februar 2010 ble handlingsplanen for klippeblåvinge lagt ut på offentlig høring. Klippeblåvinge ble vedtatt prioritert med forskrift etter naturmangfoldloven 20. mai 2011. Arten er kategorisert som kritisk truet (CR) i Norge (Aarvik & Berggren 2010).
Klippeblåvinge finnes i dag i to kommuner i Norge, Halden og Tvedestrand (for øvrig ikke påvist i Tvedestrand i 2013). Arten lever i strandsonen, på svaberg og bergskrenter med glissen vegetasjon (åpne bergflater), hvor larven lever utelukkende på smørbukk Hylotelephium maximum.
Håøya i Frogn kommune (som eies av forsvaret og Oslo kommune) er en historisk lokalitet for klippeblåvinge. Individer av klippeblåvinge er fanget på Håøya i 1960, 1965, 1967 og 1969. Skjøtselen er foretatt på bakgrunn av de historiske dataene med tanke på å få restaurert arealene rundt den gamle lokaliteten for å legge til rette for arten (om den fremdeles er på Håøya), eventuelt for å skape forhold angående en reintroduksjon dit. Denne rapporten oppsummerer resultatene av kartleggingen og vurderingen av Håøya som potensiell lokalitet for klippeblåvinge i 2013 og gir en kort vurdering av effektene av skjøtselstiltakene som er gjort i Bjørnehuebukta.
Håøya i Frogn kommune ble kartlagt i detalj den 30. juni 2013 ved at hele strandlinjen rundt øya ble inspisert ved hjelp av båt og delvis til fots på aktuelle/potensielle lokaliteter.
Generelt sett virker Håøya lite egnet som lokalitet for klippeblåvinge, selv om enkelte områder langs vestsiden av Håøya ble dog ansett for å være brukbare. Etter årets kartlegging er det svært lite sannsynlig at klippeblåvinge finnes på Håøya. Det er også helt usannsynlig at den naturlig vil kunne etablere seg her igjen gitt at den nærmeste populasjonen er i Torpbukta i Halden, en strekning på omkring 90 km i luftlinje. Slik sett vil skjøtselen som er foretatt ikke ha noen betydning for klippeblåvinge. Fraværet av vertsplanter er en åpenbar årsak, samtidig som geitebeite på nordre deler av Bjørnehuebukta har redusert både mengden av vertsplanter og næringsplan-ter der, og økt den generelle terrengslitasjen.
Derfor kan det heller ikke anbefales å gjeninnføre klippeblåvinge til Håøya.
Utgiver
Norsk institutt for naturforskning
Serie
NINA Rapport;935
Opphavsrett
© Norsk institutt for naturforskning Publikasjonen kan siteres fritt med kildeangivelse
Kontakt oss | Gi tilbakemelding
Personvernerklæring
DSpace software copyright © 2002-2019  DuraSpace
Levert av

Hele arkivet
Denne samlingen
Bla i
Hele arkivetDelarkiv og samlingerUtgivelsesdatoForfattereTitlerEmneordDokumenttyperTidsskrifterDenne samlingenUtgivelsesdatoForfattereTitlerEmneordDokumenttyperTidsskrifter
Min side
Logg inn
Statistikk
Besøksstatistikk
Kontakt oss | Gi tilbakemelding
Personvernerklæring
DSpace software copyright © 2002-2019  DuraSpace
Levert av